Syédara lôn Bansa Atjèh njang ulôntuan peumulia.
Perdjuangan peutheun dèëlat Atjèh uléh Sultan Mahmud Syah bak geutulak Ultimatum Beulanda thôn 1873, dan peurdjuangan sambông keulai Atjèh Meurdéhka njang geupeunjata uléh Tgk Hasan Muhammad di Tiro thôn 1976, gohlom seuleusoë. Seulama keuadélan hana teudong di bumoë Atjèh dan seulama Indonesia mantong di Atjèh, perdjuangan teutap meusambông. Njoë keuh perdjuangan njang pajah tabôh harga maté; peurdjuangan peutheun agama, nanggroë dan djaga marwah Atjèh – kon UUPA atra djibri siat lé Djakarta, padjan2 mantong akan djitjok pulang. Perdjuangan geutanjoë njoë langsông peurintah nibak Po Teuh Allah:
"Wa qaatiluu fii sabiilillaahil laziina juqaatiluunakum, walaa ta'taduu. Innallaaha laa juhibbul mu'tadiin. Waqtuluuhum haitsu tsaqiftumuuhum, wa akhridjuuhum min haithu akhradjuukum, walfitnatu asjaddu minal qatl". Albaqarah 190.
Peurdjuangan sutji njoë nakeuh peurdjuangan peutheun droë – selfdefence. Dalam Islam geutham geutanjoë djak prang gob dan djak tjok hareuta gob. Teutapi meunjo gob djidjak prang geutanjoë dan djidjak tjuë hareuta dan peureuloh agama geutanjoë, maka geupewadjéb ateuëh geutanjoë peutheun droë dan lawan, lagèë ka meusebôt dalam ajat di ateuëh. "Taprang bak djalan Allah soë-soë njang djak prang gata….Ta usé awaknjan lagèë awaknjan kalheuëh dji-usé gata". Dalam surat al-baqarah ayat laén lom, Allah neupeugah tjit:
"Kutiba 'alaikumul kitaalu wahuwa kurhul lakum, wa 'asaa an takrahuu sjai-an wahuwa khairul lakum, wa 'asaa an tuhibbu sjai-an wahuwa sjarrul lakum. Wallahu ja'lamuu wa antu laa ta'lamuun. Albaqarah 216.
Thôn 2017 tinggai 2 beuleun treuk. Tameulakèë ubak Po Teuh Allah thôn 2017 ukeue njoë beudjeuët keu thôn Atjèh Meurdéhka, dan bandera pusaka akan dji-ék djeuëb2 sagoë di nanggroë droë teuh. Insja Allah.
Haba peu Ingat.
Penulis: Guree Rahman samudra pasee